Diari Oficial de la Generalitat Valenciana


Sumari del DOGV 2230, del 18-03-1994 (1994/830918)

ACORD de 7 de març de 1994, del Govern Valencià, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament de Llíria.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   2230

Data del DOGV
:   18-03-1994

Secció del DOGV
:   ALTRES DISPOSICIONS

Número del document
:   1994/830918


Data del document
:   07-03-1994

Organisme emissor
:   Conselleria d'Administració Pública

Tipus de document
:   Acord

ACORD de 7 de març de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Llíria. [94/1765]  
El Govern Valencià, en la reunió del dia 7 de març de 1994, adoptà l'acord següent:  
L'Ajuntament de Llíria, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'enllaç entre els carrers Trencall i Andoval.  
Aquesta declaració d'urgent ocupació es justifica en el fet que cal millorar els accessos al nucli urbà de la ciutat, i també que es tracta d'una obra que està inclosa en el conveni entre l'Ajuntament de Llíria i la Conselleria d'Obres Públiques, Urbanisme i Transports i, per tant, la demora en l'execució pot suposar la pèrdua de la subvenció corresponent, amb el consegüent perjudici per a la corporació.  
Sotmès l'expedient a informació pública i practicades les notificacions individualitzades a les persones afectades, aquests no han presentat reclamacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes al expedient d'expropiació forçosa, instruït per l'Ajuntament de Llíria, per a l'execució del projecte d'enllaç entre els carrers Trencall i Andoval.  
Llista de béns afectats  
Finca núm. 1  
Propietari: Sr. Juan Francisco Silva Torres.  
Domicili: c/ del Pintor Josep Manaut, núm. 6, pta. 5, Llíria.  
Descripció de la finca: edifici antic de dos plantes situat al c/ Andoval, núm. 4. Referència cadastral núm. 6792613. Superfície en planta baixa construïda, 42 m2. Superfície en planta 1a construïda, 42 m2.   
Estat jurídic: privatiu. Inscrita al Registre de la Propietat de Llíria en el tom 209, llibre 68, foli 12, finca 9495.  
Finca núm. 2  
Propietària: Inmobiliaria Lago, SA.  
Domicili: av. de Pedralbes, núm. 37, 41, Barcelona.  
Descripció de la finca: edifici antic de dos plantes situat al c/ del Trencall, núm. 31. Referència cadastral núm. 6792611. Superfície en planta baixa construïda de 49 m2 i en planta 1a de 49 m2.  
Estat jurídic: privatiu. Inscrita en el Registre de la Propietat de Llíria en el tom 1146, llibre 350, foli 116, finca 37641.  
Finca núm. 3  
Propietària: Inomobiliaria Lago, SA.  
Domicili: av. de Pedralbes, núm. 37, 41, Barcelona.  
Descripció de la finca: edifici antic de dues plantes situat al c/ d'Andoval, núm. 2. Referència cadastral núm. 6792612. Superfície en planta baixa de 233 m2. El total de superfície construïda en dues plantes (baixa i primera) és de 384 m2.  
Estat jurídic: privatiu. Inscrita al Registre de la Propietat de Llíria, inclosa en la finca núm. 2 d'aquesta relació.  
Finca núm. 4  
Propietària: Inmobiliaria Lago, SA.  
Domicili: av. de Pedralbes, núm. 37, 41, Barcelona.  
Descripció de la finca: solar situat al c/ d'Andoval. Del total de la superfície de 464 m2 queden afectats per l'expropiació 30 m2.  
Estat jurídic: privatiu. Inscrita al Registre de la Propietat de Llíria en el tom 1085, llibre 332, foli 74, finca 36657.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit, davant l'Ajuntament de Llíria, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 7 de març de 1994  
El conseller secretari del Govern Valencià,  
LUIS BERENGUER FUSTER